ད་ལན་ཨ་རི་རྒྱལ་སྤྱིའི་སྦྲག་སྲིད་མཉམ་འབྲེལ་མཐུན་ཚོགས་ནས་ཕྱིར་འབུད་དགོས་དོན་གཙོ་བོ་ནི།རྒྱ་ནག་གི་ཚོང་ཟོག་ཆུང་རིགས་སྦྲག་གླ་དམའ་བོ་བྱས་ནས་ཨ་རི་གཙོའི་རྒྱལ་སྤྱིའི་རྒྱལ་ཁབ་ཁག་འབོར་ཆེན་གཏོང་གི་ཡོད་ཀྱང་།ཚོང་ལས་ཀྱི་ཁེ་ཕན་དེ་ཨ་རིའི་སྦྲག་སྲིད་ལས་ཁུངས་ཁག་ལ་འབབ་ཀྱི་མེད་པས་ཡིན་པ་དང་།གནད་དོན་དེའི་ཐད་སྲིད་འཛིན་ཊོམ་ཕུ་ཡིས་རྒྱལ་སྤྱིའི་སྦྲག་སྲིད་མཉམ་འབྲེལ་མཐུན་ཚོགས་ཀྱིས་གཏན་འབེབ་བྱས་པའི་སྦྲག་གླར་བསྟུན་དགོས་པའི་སྟབས་ཀྱིས།ཨ་རིའི་སྦྲག་སྲིད་ལས་ཁུངས་ལ་ལོ་ལྟར་ཨ་སྒོར་དུང་ཕྱུར་༡དང་བྱེ་བ་༧ལྷག་གྱོང་གུད་ཕོག་གི་འདུག་ལ།དེ་སྔོན་ནས་ཨ་རིར་རྒྱལ་སྤྱིའི་སྦྲག་སྲིད་མཉམ་འབྲེལ་མཐུན་ཚོགས་ཀྱི་སྦྲག་གླར་བསྟུན་དགོས་པའི་དཀའ་ངལ་ཆེན་པོ་ཞིག་འཕྲད་བཞིན་ཡོད་འདུག